als_Latn dik_Latn sag_Latn
Kreu i grupit parlamentar demokrat, Edi Paloka: Protestat, ne do t’u bashkohemi qytetarëve
Kryetari i grupit parlamentar demokrat, Edi Paloka akuzoi mazhorancën se ka kthyer paligjshmërinë në Parlament dhe ka shkelë Kushtetutën. Ai theksoi se opozita do të jetë në Parlament gjithë kohën që t`i kujtojë kësaj mazhorance të kthehet brenda ligjshmërisë, brenda Kushtetutës. “Ne e bëmë të qartë që nuk kemi vendim për tu larguar nga Parlamenti por mesa duket kjo mazhorancë me atë arrogancë që po tregon ndaj opozitës në Parlament, ndaj atyre që ka ndaluar bukën e gojës, me atë arrogancë që vepron edhe ndaj shoferëve të furgonëve, ndaj biznesmenëve. Kjo mazhorancë me atë arrogancë ka vendosur të veprojë edhe në Parlament duke shkelur ligjin. Ne nuk u larguam por kërkuam për më shumë se 1 orë që Parlamenti të kthejë vendimin antikushtetues, të kthejë procedurat antikushtetuese që ndoqi, ti kthejë presidentit postin e tij, pasi të enjten e kaluar nuk u shkarkua vetëm Zana Xhuka por edhe presidenti i republikës pasi iu morën kompetencat. Ato 1 milion shuplakat që ka qef t’i përmendë Rama le të shkojë t’i provojë sot jashtë parlamentit. Ne do t’i bashkohemi qytetarëve. Rama që është trim dhe i fortë le të shkojë të përballet me ta”.
als_Latn als_Latn